**Izziņa par atzinumos sniegtajiem iebildumiem par** **likumprojektu “Grozījumi likumā "Par nodokļiem un nodevām””**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nav. | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

Datums: 2020. gada 30. decembris (elektroniskā saskaņošana)

Saskaņošanas dalībnieki: Finanšu ministrija, Tieslietu ministrija, Ekonomikas ministrija, biedrība “Latvijas Finanšu nozares asociācija”

Saskaņošanas dalībnieki izskatīja šādu

ministriju (citu institūciju) iebildumus: Tieslietu ministrijas, biedrības “Latvijas Finanšu nozares asociācija”

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1. | Likumprojekta 1.pantā ietvertais likuma 146. un 147.pants:  “**146.pants. Vienkāršotais nodokļa nomaksas risinājums**  Vienkāršotais nodokļa nomaksas risinājums šīs nodaļas izpratnē ir speciāls nodokļa aprēķināšanas, ieturēšanas un uzskaites risinājums, kas piemērojams šajā likumā noteiktajā kārtībā, ievērojot konkrētā nodokļa likuma nosacījumus.  **147.pants. Saimnieciskās darbības ieņēmumu konts**  Saimnieciskās darbības ieņēmumu konts šīs nodaļas izpratnē ir konts, kas atbilst Maksājumu pakalpojumu un elektroniskās naudas likumā noteiktajam terminam maksājumu konts un kuru nodokļu maksātājs izmanto vienkāršotā nodokļa nomaksas risinājuma ietvaros. | **Tieslietu ministrija**  Projekta 1. pantā ietvertajā likuma "Par nodokļiem un nodevām" (turpmāk – likums) 146. un 147. pantā paredzēti divu terminu skaidrojumi, attiecinot tos tikai uz likuma XVII nodaļu. Vēršam uzmanību, ka termins "vienkāršotais nodokļa nomaksas risinājums" un "saimnieciskās darbības ieņēmumu konts" līdz šim likumā nav lietots. Līdz ar to nav skaidrs, kāpēc šie skaidrojumi netiek ietverti likuma 1. pantā. Vienlaikus nav skaidrs, kāpēc tie tiek attiecināti tikai uz attiecīgo likuma nodaļu, ņemot vērā to, ka šos terminus būs nepieciešams lietot arī konkrēto nodokļu likumos. Proti, nodokļu jomas normatīvajos aktos lietojama vienota terminoloģija, savukārt projektā ietvertos terminus paredzēts lietot tikai likuma XVII nodaļā. Ņemot vērā minēto, aicinām izvērtēt iespēju projekta 1. pantā ietvertajā likuma 146. un 147. pantā noteikto regulējumu paredzēt likuma 1. pantā vai terminu skaidrojumus neattiecināt tikai uz likuma XVII nodaļu  Vienlaikus aicinām izvērtēt apzīmējuma "saimnieciskās darbības ieņēmumu konts" atbilstību regulējuma par vienkāršotā nodokļa nomaksas risinājuma īstenošanu mērķim, papildinot projekta sākotnējās ietekmes novērtējuma ziņojumu (anotāciju) ar attiecīgu skaidrojumu. Vēršam uzmanību uz to, ka apzīmējums "saimnieciskās darbības ieņēmumu konts" būtiski sašaurina Maksājumu pakalpojumu un elektroniskās naudas likumā paredzēto apzīmējumu "maksājumu konts". Pēc būtības projekts paredz, ka saimnieciskās darbības ieņēmumu konts būs maksājumu konts, kas jāizmanto noteiktam mērķim. Līdz ar to nav skaidrs, kā būs iespējams nošķirt saimnieciskās darbības ieņēmumus no citiem ieņēmumiem. | **Iebildums ņemts vērā.** | *Likumprojekts papildināts ar pantu, kas paredz likuma “Par nodokļiem un nodevām” 1.pantu (likumā lietotie termini) papildināt ar 35. un 36.punktu šādā redakcijā:*  “35)**saimnieciskās darbības ieņēmumu konts -** konts, kas atbilst Maksājumu pakalpojumu un elektroniskās naudas likumā noteiktajam terminam maksājumu konts un kuru nodokļu maksātājs izmanto vienkāršotā nodokļa nomaksas risinājuma ietvaros;  36)**vienkāršotais nodokļa nomaksas risinājums -** speciāls nodokļa aprēķināšanas, ieturēšanas un uzskaites risinājums, kas piemērojams šajā likumā noteiktajā kārtībā, ievērojot konkrētā nodokļa likuma nosacījumus.”  *Likumprojekta sākotnējās ietekmes novērtējuma ziņojuma (anotācijas) I sadaļas 2.punkts papildināts šādā redakcijā:*  “SDI konts tiek ieviests nodokļa aprēķināšanai un ieturēšanai no saimnieciskās darbības ieņēmumiem, tādējādi SDI kontā ieskaitāmi un iemaksājami tikai ar saimniecisko darbību saistītie ieņēmumi, t.i., nodokļu maksātājam ir jānodrošina saimnieciskās darbības ieņēmumu nodalīšana no personiskajiem līdzekļiem.” | |
| 2. | Likumprojekta 1.pantā ietvertā likuma 149.panta ceturtā daļa un 150.panta pirmās daļas ievaddaļa:  “**149.pants (…)**  (4) Valsts ieņēmumu dienests vienas darba dienas laikā pēc šā panta trešajā daļā minētā paziņojuma saņemšanas Valsts ieņēmumu dienesta elektroniskās deklarēšanas sistēmā paziņo nodokļu maksātājam par vienkāršotā nodokļa nomaksas risinājuma izmantošanas uzsākšanu, norādot risinājuma izmantošanas uzsākšanas datumu, vai paziņo par atteikumu vienkāršotā nodokļa nomaksas risinājuma izmantošanai, norādot atteikuma iemeslu.  **150.pants (…)**  (1) Vienkāršotā nodokļa nomaksas risinājuma izmantošanu Valsts ieņēmumu dienests atsaka vai aptur, par minēto vienas darba dienas laikā attiecīgi no iesnieguma vai kredītiestādes informācijas saņemšanas informējot nodokļu maksātāju, ja konstatē vismaz vienu kritēriju:” | **Tieslietu ministrija**  Projekta 1. pantā ietvertā likuma 150. panta pirmā daļa paredz, ka vienkāršotā nodokļa nomaksas risinājuma izmantošanu Valsts ieņēmumu dienests atsaka vai aptur, par minēto vienas darba dienas laikā attiecīgi no iesnieguma vai kredītiestādes informācijas saņemšanas informējot nodokļu maksātāju noteiktos gadījumos. Projekta 1. pantā ietvertā likuma 149. panta ceturtā daļa paredz, ka Valsts ieņēmumu dienests vienas darba dienas laikā pēc likuma 149. panta trešajā daļā minētā paziņojuma saņemšanas Valsts ieņēmumu dienesta elektroniskās deklarēšanas sistēmā paziņo nodokļu maksātājam par vienkāršotā nodokļa nomaksas risinājuma izmantošanas uzsākšanu, norādot risinājuma izmantošanas uzsākšanas datumu, vai paziņo par atteikumu vienkāršotā nodokļa nomaksas risinājuma izmantošanai, norādot atteikuma iemeslu. Projekta 1. pantā ietvertās likuma 150. panta pirmās daļas ievaddaļa daļēji dublē projektā ietverto regulējumu par atteikuma paziņošanu adresātam. Vienlaikus projekta 1. pantā ietvertā likuma 150. panta pirmā daļa paredz noteikt gadījumus, kādos atsaka vai aptur vienkāršotā nodokļa nomaksas risinājuma izmantošanu, līdz ar to tajā ietvertie vārdi "informējot nodokļu maksātāju" ir lieki. Ņemot vērā minēto, lūdzam precizēt projekta 1. pantā ietverto likuma 150. panta pirmās daļas ievaddaļu, nepieciešamības gadījumā precizējot projekta 1. pantā ietverto likuma 149. panta ceturto daļu. | **Iebildums ņemts vērā.** | *Precizēta likumprojekta 2.pantā (iepriekš 1.pants) ietvertā likuma 147.panta (iepriekš 149.pants) ceturtā daļa un 148.panta (iepriekš 150.pants) pirmās daļas ievaddaļa šādā redakcijā:*  “**147.pants (…)**  (4) Valsts ieņēmumu dienests vienas darba dienas laikā pēc šā panta trešajā daļā minētā paziņojuma saņemšanas Valsts ieņēmumu dienesta elektroniskās deklarēšanas sistēmā paziņo nodokļu maksātājam par vienkāršotā nodokļa nomaksas risinājuma izmantošanas uzsākšanu, norādot risinājuma izmantošanas uzsākšanas datumu. Gadījumā, ja Valsts ieņēmumu dienests atsaka vai aptur saimnieciskās darbības ieņēmumu konta izmantošanu vienkāršotā nodokļa nomaksas risinājuma ietvaros, par minēto vienas darba dienas laikā attiecīgi no iesnieguma vai kredītiestādes informācijas saņemšanas paziņo nodokļu maksātājam, norādot atteikuma vai apturēšanas iemeslu.  **148.pants (…)**  (1) Vienkāršotā nodokļa nomaksas risinājuma izmantošanu Valsts ieņēmumu dienests atsaka vai aptur, ja konstatē vismaz vienu kritēriju:” | |
| 3. | Likumprojekta 1.pantā ietvertā likuma 150.panta piektā daļa:  “**150.pants (…)**  (5) Nodokļu maksātājam, ievērojot konkrētā nodokļa likumā noteikto, ir tiesības izbeigt vienkāršotā nodokļa nomaksas risinājuma piemērošanu saimnieciskās darbības ieņēmumu kontam, iesniedzot iesniegumu strukturētu datu formā Valsts ieņēmumu dienesta elektroniskās deklarēšanas sistēmā ne vēlāk kā trīs darba dienas pirms plānotās vienkāršotā nodokļa nomaksas risinājuma piemērošanas izbeigšanas saimnieciskās darbības ieņēmumu kontam. Valsts ieņēmumu dienests vienas darba dienas laikā pēc nodokļu maksātāja iesnieguma saņemšanas informē kredītiestādi, kura sniedz nodokļu maksātājam saimnieciskās darbības ieņēmumu konta pakalpojumu, un nodokļu maksātāju par vienkāršotā nodokļa nomaksas risinājuma piemērošanas izbeigšanu saimnieciskās darbības ieņēmumu kontam, norādot izbeigšanas datumu. | **Tieslietu ministrija**  Projekta 1. pantā ietvertais likuma 150. panta piektās daļas otrais teikums paredz, ka Valsts ieņēmumu dienests vienas darba dienas laikā pēc nodokļu maksātāja iesnieguma saņemšanas informē kredītiestādi, kura sniedz nodokļu maksātājam saimnieciskās darbības ieņēmumu konta pakalpojumu, un nodokļu maksātāju par vienkāršotā nodokļa nomaksas risinājuma piemērošanas izbeigšanu saimnieciskās darbības ieņēmumu kontam, norādot izbeigšanas datumu. Administratīvā procesa likuma 70. panta otrās daļas pirmais teikums paredz, ka adresātam administratīvo aktu paziņo, savukārt Administratīvā procesa likuma 71. pants paredz administratīvā akta paziņošanu citām personām. No minētā izriet, ka lēmumu par vienkāršotā nodokļa nomaksas risinājuma piemērošanas izbeigšanu paziņo nodokļu maksātājam, savukārt par to, ja nepieciešams, varētu informēt konkrēto kredītiestādi. Ņemot vērā minēto, lūdzam precizēt projekta 1. pantā ietverto likuma 150. panta piektās daļas otro teikumu. | **Iebildums ņemts vērā.** | *Precizēta likumprojekta 2.pantā (iepriekš 1.pants) ietvertā likuma 148.panta (iepriekš 150.pants) piektā daļa šādā redakcijā:*  “**148.pants (…)**  (5) Nodokļu maksātājam, ievērojot konkrētā nodokļa likumā noteikto, ir tiesības izbeigt vienkāršotā nodokļa nomaksas risinājuma piemērošanu saimnieciskās darbības ieņēmumu kontam, iesniedzot iesniegumu strukturētu datu formā Valsts ieņēmumu dienesta elektroniskās deklarēšanas sistēmā ne vēlāk kā trīs darba dienas pirms plānotās vienkāršotā nodokļa nomaksas risinājuma piemērošanas izbeigšanas saimnieciskās darbības ieņēmumu kontam. Valsts ieņēmumu dienests vienas darba dienas laikā pēc nodokļu maksātāja iesnieguma saņemšanas paziņo nodokļu maksātājam par vienkāršotā nodokļa nomaksas risinājuma piemērošanas izbeigšanu saimnieciskās darbības ieņēmumu kontam, norādot izbeigšanas datumu, un par minēto informē arī kredītiestādi, kura sniedz nodokļu maksātājam saimnieciskās darbības ieņēmumu konta pakalpojumu.” | |
| 4. | Likumprojekta 2.pants:  “2. Likums stājas spēkā 2021.gada 1.jūlijā.” | **Tieslietu ministrija**  Projekta 2. pants paredz, ka projekts stājas spēkā 2021. gada 1. jūlijā. Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 30. punkts paredz, ka, ja nepieciešams, likumprojekta beigās aiz pārejas noteikumiem, bet, ja likumprojekts satur informatīvu atsauci uz Eiropas Savienības direktīvām, aiz minētās atsauces raksta noteikumus par likuma spēkā stāšanās laiku. Proti, noteikumi par likuma spēkā stāšanās laiku nav likuma pants. Ņemot vērā minēto, lūdzam precizēt projektu. | **Iebildums ņemts vērā.** | *Atbilstoši precizēts likumprojekts:*  “Likums stājas spēkā 2021.gada 1.jūlijā.” | |
| 5. | - | **Biedrība “Latvijas Finanšu nozares asociācija”**  Lūdzam anotācijā pie norādes ar Asociācijas saskaņojumu norādīt, ka konkrēto ieviešanas datumu precizēs Saeimā, ņemot vērā visu pušu gatavību un objektīvi pieejamo laiku tik komplicētam projektam. | **Iebildums ņemts vērā** | Likumprojekta sākotnējās ietekmes novērtējuma ziņojuma (anotācijas) VI sadaļas 2.punkts papildināts šādā redakcijā:  “Lai ieviestu vienkāršoto nodokļa nomaksas risinājumu – SDI kontu, VID un kredītiestādēm ir nepieciešams izstrādāt attiecīgu programmatūru un pielāgot informācijas sistēmas, tādējādi ir jāparedz samērīgs laiks izmaiņu izstrādei un ieviešanai informācijas sistēmās. Līdz ar to biedrības ieskatā likumprojektā noteiktā regulējuma spēkā stāšanās laiks būtu precizējams, ņemot vērā likumprojekta virzību Saeimā un paredzot samērīgu laiku informācijas sistēmu pielāgošanai.” | |
| 6. | - | **Biedrība “Latvijas Finanšu nozares asociācija”**  Lūdzam likumprojektā norādīt laiku, līdz kuram VID publicē atbilstošās XML shēmas, jo bez tām kredītiestādes nevar veikt IT izstrādes. | **Iebildums ņemts vērā** | Likumprojekta sākotnējās ietekmes novērtējuma ziņojuma (anotācijas) I sadaļas 2.punkts papildināts šādā redakcijā:  “VID datu apmaiņas struktūru publicēs ne vēlāk kā 15 dienu laikā no likuma pieņemšanas.” | |
| 7. | Likumprojekta 1.pantā ietvertā likuma 151.panta četrpadsmitā daļa:  “151.pants (…)  (14) Kredītiestādes juridiskā atbildība par vienkāršotā nodokļa nomaksas risinājuma piemērošanu atbilst maksājumu pakalpojuma sniedzēja atbildībai atbilstoši normatīvajiem aktiem maksājumu pakalpojumu jomā, izņemot attiecībā uz šajā nodaļā kredītiestādei noteikto pienākumu pildīšanu. | **Biedrība “Latvijas Finanšu nozares asociācija”**  Lūdzam likumprojektu jautājumā par maksājuma pakalpojuma sniedzēja atbildību precizēt tādējādi, ka papildus atbildība iestājas tad, ja kredītiestādei saskaņā ar likumu bija pienākums sniegt informāciju VID, bet kredītiestāde to nav veikusi. Citādi minētā norma nav saprotama. | **Panākta vienošanās.** | *Likumprojekta 2.pantā (iepriekš 1.pants) ietvertā likuma 149.panta (iepriekš 151.pants) piecpadsmitā daļa svītrota.* | |
|  | |  | | |
|  | |  | | |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/Marika Valdmane/

Finanšu ministrijas uzkrājuma principa projekta vadītāja

tālr.: 67095524

e-pasts: [Marika.Valdmane@fm.gov.lv](mailto:Marika.Valdmane@fm.gov.lv)